钦定古今图书集成/明伦汇编/皇极典/第055卷 > 唐三
## 钦定古今图书集成/明伦汇编/皇极典/第055卷 > 唐三

### 高宗本纪

按《唐书高宗本纪》，“高宗天皇大圣大弘孝皇帝，讳治，
字为善，太宗第九子也。母曰文德皇后长孙氏。始封
晋王，贞观七年，遥领并州都督。十七年，太子承乾废，
而魏王泰次当立，亦以罪黜，乃立子治为皇太子。太
宗尝命皇太子游观习射，太子辞以非所好，愿得奉
至尊居膝下。太宗大喜，乃营寝殿侧为别院，使太子”
居之。太宗每视朝，皇太子常侍观决庶政。二十三年，
太宗有疾，诏皇太子听政于金液门。四月，从幸翠微
宫。太宗崩，以羽檄发六府甲士四千，卫皇太子入于
京师。六月申戌，即皇帝位于柩前，大赦，赐文武官勋
一转，民八十以上粟帛。给复雍州及比岁供军所一
年。癸未，长孙无忌为太尉。癸巳，检校“洛州刺史李𪟝
为开府仪同三司，参掌机密。”八月癸酉，河东地震。乙
亥，又震。“庚辰，遣使存问河东，给复二年，赐压死者人
绢三匹。庚寅，葬文皇帝于昭陵。九月甲寅，荆王元景
为司徒，吴王恪为司空。乙卯，李𪟝为尚书左仆射、‘同
中书门下三品’。”十一月乙丑，晋州地震。左翊卫郎将
高偘伐突厥。是冬无雪。
永徽元年正月辛丑，改元。丙午，立妃王氏为皇后，张
行成为侍中。二月辛卯，封子孝为许王，上《金杞》王，素
节雍王。四月己巳，晋州地震。五月己未，太白昼见。六
月，高偘及突厥战于金山，败之。庚辰，晋州地震。诏五
品已上言事。七月辛酉，以旱虑囚。八月戊辰，给五品
已上解官充侍者半禄，加赐帛。庚午，降死罪已下。九
月癸卯，高偘俘突厥车鼻可汗以献。十月戊辰，李𪟝
罢左仆射。十一月己未，贬褚遂良为同州刺史。十二
月庚午，琰州獠寇边，梓州都督谢万岁死之。

二年正月戊戌，开义仓以赈民。乙巳，黄门侍郎宇文
节、中书侍郎柳奭同中书门下三品。乙卯，瑶池都督
阿史那贺鲁叛。四月乙丑，命有司毋进肉食，讫于五
月。七月。丁未，贺鲁寇庭州，左武卫大将军梁建方、右
骁卫大将军契苾何力为《弓月》道行军总管以伐之。
八月己巳，高季辅为侍中，于志宁为尚书左仆射，张
行成为右仆射、“同中书门下三品。”己卯，白水蛮寇边，
左领军将军赵孝祖为“《郎州》道行军总管”以伐之。九
月癸卯，以“同州苦泉牧地”赐贫民。十月辛卯，晋州地
震。十一月辛酉，有事于南郊。癸酉，禁进犬马鹰鹘。戊
寅，忻州地震。甲申，雨木冰。是月，窦州、义州蛮寇边，桂
州都督刘伯英败之。赵孝祖及白水蛮战于罗忤候
山，败之。十二月乙未，太白昼见。壬子，处月朱邪孤注
杀招慰使单道惠，叛附于贺鲁。是冬无雪。

三年正月癸亥，梁建方及处月战于牢山，败之。甲子，
以旱避正殿，减膳，降囚罪，徒已下原之。己巳，褚遂良
为吏部尚书、同中书门下三品。丙子，享于太庙。丁亥，
耕籍田。三月辛巳，雨土。宇文节为侍中，柳奭守中书
令。四月庚寅，赵孝祖及白水蛮战，败之。甲午，彭王元
则薨。是月，兵部侍郎韩瑗为黄门侍郎、同中书门下
三品。五月庚申，求齐侍中崔季舒、给事黄门侍郎裴
泽、隋仪同三司豆卢毓、御史中丞游楚客子孙官之。
七月丁巳，立陈王忠为皇太子，大赦，赐五品已上子
为父后者勋一转，民酺三日。九月丙辰，求周司沐大
夫裴融、尚书左丞封孝琰子孙官之。是月，中书侍郎
来济同中书门下三品。十二月癸巳，濮王泰薨。
四年二月甲申，驸马都尉房遗爱、薛万彻、柴令武、高
阳、巴陵公主谋反，伏诛，杀荆王元景、吴王恪。乙酉，流
宇文节于桂州。戊子，废蜀王愔为庶人。己亥，徐王元
礼为司徒，李𪟝为司空。四月壬寅，以旱虑囚，遣使决
天下狱，减殿中、太仆马粟，诏文武官言事。甲辰，避正
殿，减膳。六月己丑，太白昼见。八月己亥，陨石于冯翊
十有八。九月壬戌，张行成薨。甲戌，褚遂良为尚书左
仆射。十月庚子，幸温汤。甲辰，赦新丰。乙巳，至自温汤。
戊申，睦州女子陈硕真反，婺州刺史崔义元讨之。十
一月庚戌，陈硕真伏诛。癸丑，兵部尚书崔敦礼为侍
中。丁己，柳奭为中书令。十二月庚子，高季辅薨。
五年正月丙寅，以旱诏文武官、朝集使言事。三月戊
午，如万年宫。乙丑，次凤泉汤。辛未，赦岐州及所过徒
罪已下。六月癸亥，柳奭罢。丙寅，河北大水，遣使虑囚。
八月己未，诏免麟游、岐阳今岁课役，岐州及供顿县半岁。九月丁酉，至自万年宫。十月癸卯，筑京师罗郭，
起观于九门。

“六年正月壬申，拜昭陵，赦醴泉及行从县，免今岁租
调，陵所宿卫进爵一级，令、丞加一阶。”癸酉，以少牢祭
陪葬者。甲戌，至自昭陵。庚寅，封子弘为代王，贤潞王。
二月乙巳，皇太子加元服，“降死罪已下，赐酺三日，五
品已上为父后者勋一转。”乙丑，营州都督程名振、左
卫中郎将苏定方伐高丽。五月壬午，及《高丽》战于贵
“端水”，败之。癸未，“左屯卫大将军程知节为葱山道行
军大总管”，以伐贺鲁。壬辰，韩瑗为侍中，来济为中书
令。七月乙酉，崔敦礼为中书令。是月，中书舍人李义
府为中书侍郎、参知政事。九月庚午，贬褚遂良为潭
州都督。乙酉，洛水溢。十月，齐州黄河溢。己酉，废皇后
为庶人。乙卯，立宸妃武氏为皇后。丁巳，大赦，赐民八
十已上粟帛。十一月己巳，皇后见于太庙。戊子，停诸
州贡珠。癸巳，诏禁吏酷法及为隐名书者。是冬，皇后
杀王庶人。

显庆元年正月辛未，废皇太子为梁王，立代王弘为
皇太子。壬申，大赦，改元。赐“五品已上子为父后者勋
一转，民酺三日、八十已上粟帛。”丙戌，禁胡人为幻戏
者。甲午，放宫人。三月辛巳，皇后亲蚕。丙戌，户部侍郎
杜正伦为黄门侍郎、同中书门下三品。四月壬寅，诏
“五品已上老疾不以罪者同致仕。”壬子，矩州人谢无
“零反”，伏诛。七月癸未，崔敦礼为太子少师、同中书门
下三品。八月丙申，崔敦礼薨。辛丑，程知节及贺鲁部
歌逻禄处月战于榆慕谷，败之。九月庚辰，括州海溢。
癸未，程知节及贺鲁战于怛笃城，败之。十一月乙丑，
以子显生赐京官、朝集使，勋一转。自八月“霜且雨”，至
于是月。是岁，龟兹大将羯猎颠附于贺鲁，左屯卫大
将军杨胄伐之。

二年闰正月壬寅，如洛阳宫。庚戌，右屯卫将军苏定
方为伊丽道行军总管，以伐贺鲁。二月癸亥，降洛州
囚罪，徒已下原之，免民一岁租调，赐百岁已上毡衾
粟帛。庚午，封子显为周王。壬申，徙封素节为郇王。三
月戊申，“禁舅姑拜公主，父母拜王妃。”癸丑，李义府兼
中书令。五月丙申，幸明德宫。七月丁亥，如洛阳宫。八
月丁卯，贬韩瑗为振州刺史，来济为台州刺史。辛未，
卫尉卿许敬宗为侍中。九月庚寅，杜正伦兼中书令。
十一月戊戌，如许州。甲辰，遣使虑所过州县囚。乙巳，
猎于滍南。壬子，讲武于新郑，赦郑州，“免一岁租赋，赐
八十已上粟帛，其尝事高祖任佐史者以名闻。”十二
月乙卯，如洛阳宫。丁巳，苏定方败贺鲁于金牙山，执
之。丁卯，以洛阳宫为东都。

三年正月戊申，杨胄及龟兹羯猎颠战于泥师城，败
之。二月甲戌，至自东都。戊寅，虑囚。六月壬子，程名振
及高丽战于赤烽镇，败之。十一月乙酉，贬杜正伦为
横州刺史，李义府普州刺史。戊子，许敬宗权检校中
书令。甲午，苏定方俘贺鲁以献。戊戌，许敬宗为中书
令，大理卿辛茂将兼侍中。

四年三月壬申，崑陵都护阿史那弥射及西突厥真
珠叶护战于双河，败之。四月丙辰，于志宁为太子太
师、同中书门下三品。乙丑，黄门侍郎许圉师同中书
门下三品。戊辰，流长孙无忌于黔州。于志宁罢。五月
己卯，许圉师为中书侍郎、同中书门下三品。丙申，兵
部尚书任《雅相》、度支尚书卢承庆参知政事。戊戌，杀
凉州都督长史赵持满。七月己丑，以旱避正殿。壬辰，
虑囚。八月壬子，李义府为吏部尚书、同中书门下三
品。十月丙午，皇太子加元服，大赦，赐五品已上子孙
为父祖后者勋一转，民酺三日。闰月戊寅，如东都，皇
太子监国。辛巳，诏“所过供顿，免今岁租赋之半，赐民
八十已上毡衾粟帛。”十一月丙午，许圉师为左散骑
常侍、检校侍中。戊午，辛茂将薨。癸亥，贺鲁部悉结阙
俟斤都曼寇边，左骁卫大将军苏定方为安抚大使
以伐之。卢承庆同中书门下三品。

五年正月癸卯，苏定方俘《都曼》以献。甲子，如并州。己
巳，次长平，赐父老布帛。二月丙戌，赦并州及所过州
县。“义旗初尝任五品已上葬并州者祭之。加佐命功
臣食别封者子孙二阶，大将军府僚佐存者一阶。民
年八十已上版授刺史、县令”，赐酺三日。甲午，祠旧宅。
三月丙午，皇后宴亲族邻里于朝堂，会命妇于内殿。
“赐从官五品已上并州长史司马勋一转，妇人八十
已上版授郡君，赐毡衾粟帛。”己酉，讲武于城西。辛亥，
左武卫大将军苏定方为神兵道行军大总管，新罗
王《金春秋》为嵎夷道行军总管，率三将军及《新罗》兵
以伐百济。四月癸巳，如东都。五月辛丑，作“八关宫。”戊
辰，定襄都督阿史德枢宾为沙砖道“行军总管，以伐
契丹。”六月庚午朔，日有食之。七月乙巳，废梁王忠为
庶人。丁卯，卢承庆罢。八月庚辰，苏定方及《百济》战，败
之。壬午，左武卫大将军郑仁泰及悉结、拔也固、仆骨
同罗战，败之。癸未，赦“神兵道大总管以下军士及其
家，赐民酺三日。”十一月戊戌，苏定方俘《百济》王以献甲寅，如如州。十二月辛未，猎于安乐川。己卯，如东都。
壬午，左骁卫大将军契苾何力为“𬇙江道行军大总
管，苏定方为辽东道行军大总管，左骁卫将军刘伯
英为平壤道行军大总管”，以伐高丽。阿史德枢宾及
奚、契丹战，败之。

龙朔元年。正月戊午，鸿胪卿萧嗣业为“扶馀道行军
总管，以伐高丽。”二月乙未，改元，赦洛州。四月庚辰，任
雅相为“𬇙江道行军总管，契苾何力为辽东道行军
总管，苏定方为《平壤》道行军总管，萧嗣业为扶馀道
行军总管，右骁卫将军程名振为镂方道行军总管，
左骁卫将军庞孝泰为沃沮道行军总管，率三十五”
军以伐高丽。甲午晦，日有食之。六月辛巳，太白经天。
八月甲戌，苏定方及高丽战于𬇙江，败之。九月癸卯，
及皇后幸李𪟝、《许圉师》第。壬子，徙封贤为沛王。十月
丁卯，猎于陆浑。戊辰，猎于非山。癸酉，如东都。郑仁泰
为铁勒道行军大总管，萧嗣业为仙崿道行军大总
管，左骁卫大将军阿史那忠为长岑道行军大总管
以伐铁勒。

二年二月甲子，大易官名。甲戌，任雅相薨。戊寅，庞孝
泰及《高丽》战于蛇水，死之。三月庚寅，郑仁泰及铁勒
战于天水，败之。乙巳，如河北县。辛亥，如蒲州。癸丑，如
同州。四月庚申，至自同州。辛巳，作蓬莱宫。六月癸亥，
禁宗戚献纂组雕镂。七月戊子，以子旭轮生满月，大
赦，赐酺三日。右威卫将军孙仁师为熊津道行军总
“管，以伐百济。”戊戌，李义府罢。八月壬寅，许敬宗为太
子少师、“同东西台三品。”九月丁丑，李义府起复。十月
丁酉，幸温汤，皇太子监国。丁未，至自温汤。庚戌，西台
侍郎上官仪“同东西台三品。”十一月辛未，贬许圉师
为虔州刺史。癸酉，“封子《旭轮》为殷王。是岁，右卫将军
苏海政为䫻海道行军总管，以伐龟”兹海政，杀崑陵
都督阿史那弥射。

三年正月乙丑，李义府为右相。二月，减百官一月俸。
赋雍、同等十五州民钱，以作蓬莱宫。已亥，杀驸马都
尉韦正矩。庚戌，虑囚。四月戊子，流李义府于嶲州。五
月壬午，柳州蛮叛，冀州都督长史刘伯英以岭南兵
伐之。六月，吐蕃攻吐谷浑，凉州都督郑仁泰为青海
道行军大总管以救之。八月癸卯，有“彗星出于左摄”
提。戊申，诏百寮言事，遣按察大使于十道。九月戊午，
孙仁师及《百济》战于白江，败之。十月辛巳，诏皇太子
五日一至光顺门，监诸司奏事，小事决之。十一月甲
戌，雨木冰。十二月庚子，改明年为麟德元年，降京师、
雍州诸县死罪以下。壬寅，安西都护高贤为行军总
管，以伐弓月。

麟德元年二月戊子，如福昌宫。癸卯，如万年宫。四月
壬午，道王元庆薨。五月戊申，许王孝薨。丙寅，以旱避
正殿。七月丁未，诏以三年正月有事于泰山。八月己
卯，幸旧第，降万年县死罪已下。壬午，至自万年宫。丁
亥，司列太常伯刘祥道兼右相，大司宪窦德元为司
元太常伯、检校左相。十二月丙戌，杀上官仪。戊子，杀
庶人忠。刘祥道罢太子右中护乐彦玮、西台侍郎孙
处约同知军国政事。是冬无雪。

二年二月壬午，如东都。三月甲寅，司戎太常伯姜恪
同东西台三品。戊午，遣使虑京师诸司及雍、洛二州
囚。闰月癸酉，日有食之。是春，疏勒弓月，吐蕃攻于阗，
西川都督崔智辩、左武卫将军曹继叔救之。四月丙
午，赦桂、广、黔三都督府。丙寅，讲武于邙山之阳。戊辰，
左侍极陆敦信检校右相，孙处约、乐彦玮罢。七月己
丑，邓王元𥙿薨。十月壬戌，带方州刺史刘仁轨为大
司宪，兼知政事。丁卯，如泰山。《大有年》。

乾封元年正月戊辰，封于泰山。庚午，禅于社首，以皇
后为亚献。壬申，大赦，改元。赐文武官阶、勋、爵。民年八
十已上，版授下州刺史、司马、县令，妇人郡县君；七十
已上至八十，赐古爵一级，民酺七日，女子百户牛、酒。
免所过今年租赋。给复齐州一年半。兖州二年。辛卯，
幸曲阜，祠孔子，赠太师。二月己未，如亳州祠《老子》，追
号“太上元元皇帝。”县人宗姓给复一年。四月甲辰，至
自亳州。庚戌，陆敦信罢。六月壬寅，高丽泉男生请内
附，右骁卫大将军契苾何力为辽东安抚大使，率兵
援之，左金吾卫将军庞同善、营州都督高偘为辽东
道行军总管，左武卫将军薛仁贵、左监门卫将军李
谨行为后援。七月乙丑，徙封旭轮为豫王。庚午，刘仁
轨兼右相。八月辛丑，窦德元薨。丁未，杀始州刺史武
惟良、淄州刺史武怀运。九月，庞同善及高丽战，败之。
十二月己酉，李𪟝为“辽东道行台大总管，率六总管
兵以伐高丽。”

二年正月丁丑，以旱避正殿，减膳，虑囚。二月丁酉，涪
陵郡王愔薨。辛丑，禁工商乘马。六月乙卯，西台侍郎
杨武、戴至德，东台侍郎李安期、司烈少常伯赵仁本
同东西台三品，东台舍人张文瓘参知政事。七月己
卯，以旱避正殿，减膳，遣使虑囚。八月己丑朔，日有食
之。辛亥，李安期罢。九月庚申，以饵药，皇太子监国。辛未，李𪟝及高丽战于新城，败之。是岁，岭南洞獠陷琼
州。

总章元年正月壬子，刘仁轨为“辽东道副大总管，兼
安抚大使”、𬇙江道行军总管。二月丁巳，皇太子释奠
于国学。戊寅，如九成宫。壬午，李𪟝败高丽，克扶馀、南
苏、木底、苍岩城。三月庚寅，大赦，改元。四月乙卯，赠颜
回太子少师，曾参大子少保。丙辰，有彗星出于五车。
避正殿，减膳、撤乐，诏内外官言事。庚申，以“太原元从
西府功臣为二等：第一功后，官无五品者授其子若
孙一人，有至四品、五品者加二阶，有三品已上加爵
三等，第二功后，官无五品者授其子若孙从六品一
人，有至五品者加一阶，六品者二阶，三品已上爵一
等。”辛巳，杨武薨。八月癸酉，至自九成宫。九月癸巳，李
𪟝败高丽王高藏，执之。十二月丁巳，俘《高藏》以献。丁
卯，有事于南郊。甲戌，姜恪检校左相，司平太常伯阎
立本守右相。

二年二月辛酉，右肃机李敬元为西台侍郎，张文瓘
为东台侍郎，同东西台三品。三月丙戌，东台侍郎郝
处俊同东西台三品。癸巳，皇后亲蚕。四月己酉，如九
成宫。六月戊申朔，日有食之。七月癸巳，左卫大将军
契苾何力为乌海道行军大总管，以援吐谷浑。九月
庚寅，括州海溢。壬寅，如岐州。乙巳，赦岐州，赐高年粟
帛。十月丁巳，至自岐州。十一月丁亥，徙封旭输为冀
王，改名轮。十二月戊申，李𪟝薨。是冬，无雪。

咸亨元年正月丁丑，刘仁轨罢。二月戊申，虑囚。丁巳，
东南有声若雷。三月甲戌，大赦，改元。壬辰，许敬宗罢。
四月癸卯，吐蕃陷龟兹拨换城，废安西四镇。己酉，李
敬元罢。辛亥，右威卫大将军薛仁贵为逻娑道行军
大总管，以伐吐蕃。庚午，如九成宫。雍州大雨雹。高丽
酋长《钳牟岑》叛寇边。左监门卫大将军高偘为东州
“道行军总管，右领军卫大将军李谨行为燕山道行
军总管以伐之。”六月壬寅朔，日有食之。七月甲戌，以
雍、华、蒲、同四州旱，遣使虑囚，减中御诸厩马。戊子，李
敬元起复。薛仁贵及吐蕃战于大非川，败绩。八月庚
戌，以谷贵禁酒。丁巳，至自九成宫。甲子，赵王福薨。丙
寅，以旱，避正殿，减膳。九月丁丑，给复雍、华、同、岐、邠、陇
六州一年。闰月癸卯，皇后以旱请避位。甲寅，姜恪为
凉州道行军大总管，以伐吐蕃。十月庚辰，诏文武官
言事。乙未，赵仁本罢。十二月庚寅，复官名。是岁，大饥。
二年正月乙巳，如东都，皇太子监国。二月辛未，遣使
存问诸州。四月戌子，大风雨雹。六月癸巳，以旱虑囚。
九月，地震。丙申，徐王元礼薨。十月丙子，求明礼乐之
士。十一月甲午朔，日有食之。庚戌，如许州，遣使存问
所过疾老鳏寡，虑囚。十二月癸酉，猎于昆阳。丙戌，如
东都。是岁，姜恪为侍中，阎立本为中书令。

三年正月辛丑，姚州蛮寇边，太子右卫副率梁积寿
为姚州道行军总管以伐之。二月己卯，姜恪薨。四月
壬申，校旗于洛水之阴。九月癸卯，徙封贤为雍王。十
月己未，皇太子监国。十一月戊子朔，日有食之。甲辰，
至自东都。十二月，金紫光禄大夫致仕刘仁轨为太
子左庶子、“同中书门下三品。”

四年正月丙辰，郑王元懿薨。四月丙子，如九成宫。闰
五月丁卯，禁作簺捕鱼、营圈取兽者。八月辛丑，以不
豫，诏皇太子听诸司启事。己酉，大风落太庙鸱尾。十
月壬午，阎立本薨。乙未，以皇太子纳妃，赦岐州，赐酺
三日。乙巳，至自九成宫。

《上元》元年二月壬午，刘仁轨为《鸡林》道行军大总管，
以伐新罗。三月辛亥朔，日有食之。己巳，皇后亲蚕。八
月壬辰，皇帝称天皇，皇后称天后。追尊六代祖宣简
公为“宣皇帝”，妣张氏曰“宣庄皇后”；五代祖懿王为“光
皇帝”，妣贾氏曰“光懿皇后。”增高祖、太宗及后谥。大赦，
改元，赐酺三日。十一月丙午，如东都。己酉，猎于华山
曲武原。十二月癸未，蒋王恽自杀。

二年。正月己未，给复雍、同、华、岐、陇五州一年。辛未，吐
蕃请和。二月，刘仁轨及《新罗》战于七重城，败之。三月
丁巳，天后亲蚕。四月辛巳，天后杀周王显妃赵氏。丙
戌，以旱避正殿，减膳，撤乐，诏百官言事。己亥，天后杀
皇太子。五月戊申，追号皇太子为孝敬皇帝。六月戊
寅，立雍王贤为皇太子，大赦。七月辛亥，杞王《上金》免
官，削封邑。八月庚寅，葬孝敬皇帝于恭陵。丁酉，诏“妇
人为宫官者岁一见其亲。”庚子，张文瓘为侍中，郝处
俊为中书令，刘仁轨为尚书左仆射，戴至德为右仆
射。十月庚辰，雍州雨雹。壬午，有彗星出于角、亢。
仪凤元年正月壬戌，徙封轮为相王。丁卯，纳州獠寇
边。二月丁亥，如汝州温汤，遣使虑免汝州“轻系。”三月
癸卯，黄门侍郎来恒、中书侍郎薛元超同中书门下
三品。甲辰，如东都，免汝州今岁半租，赐民八十已上
帛。闰月己巳，吐蕃寇鄯、廓、河、芳四州，左监门卫中郎
将令孤智通伐之。乙酉，周王显为洮河道行军元帅，
领左卫大将军刘审礼等十二总管；相王轮为凉州
道行军元帅，领契苾何力“等军以伐吐蕃。”四月戊申至自东都。甲寅，中书侍郎李义琰同中书门下三品。
戊午，如九成宫。六月癸亥，黄门侍郎高智周同中书
门下三品。七月丁亥，有彗星出于东井。乙未，吐蕃寇
叠州。八月庚子，避正殿，减膳撤乐，损食粟马，虑囚，诏
文武官言事。甲子，停南北中尚梨园作坊，减少府杂
匠。是月，青州海溢。十月乙未，至自九成宫。丙午，降封
郇王素节鄱阳郡王。十一月壬申，大赦，改元。庚寅，李
敬元为中书令。十二月戊午，来恒、薛元超为河南、河
北道大使。

二年正月乙亥，耕籍田。庚辰，京师地震。四月，太子左
庶子张大安同中书门下三品。五月，吐蕃寇扶州。八
月辛亥，刘仁轨为洮河军镇守使。十月壬辰，徙封显
为英王，更名哲。十二月乙卯，募关内、河东猛士以伐
吐蕃。是岁，西突厥及吐蕃寇安西。冬无雪。

三年正月丙子，李敬元为洮河道行军大总管，以伐
吐蕃。癸未，遣使募河南、河北猛士，以伐吐蕃。四月丁
亥，以旱避正殿，虑囚。戊申，大赦，改明年为通乾元年。
癸丑，泾州民生子异体连心。五月壬戌，如九成宫。大
雨霖。九月辛酉，至自九成宫。癸亥，张文瓘薨。丙寅，李
敬元、刘审礼及吐蕃战于青海，败绩，审礼死之。十月
丙申，停剑南、陇右岁贡。丙午，密王元晓薨。闰十一月
丙申，雨木冰。壬子，来恒薨。十二月癸丑，罢《通干号》。
调露元年正月戊子，如东都。庚戌，戴至德薨。四月辛
酉，郝处俊为侍中。五月丙戌，皇太子监国。戊戌，作紫
桂宫。六月辛亥，大赦，改元。吏部侍郎裴行俭伐西突
厥。九月壬午，行俭败西突厥，执其可汗都支。十月，突
厥温傅、奉职二部寇边，单于大都护府长史萧嗣业
伐之。十一月戊寅，高智周罢。甲辰，礼部尚书裴行俭
为“定襄道行军大总管”，以伐突厥。

永隆元年二月癸丑，如汝州温汤。丁巳，如少室山。乙
丑，如东都。三月，裴行俭及突厥战于黑山，败之。四月
乙丑，如紫桂宫。戊辰，黄门侍郎裴炎、崔知温、中书侍
郎王德真同中书门下三品。五月丁酉，太白经天。七
月己卯，吐蕃寇河源。辛巳，李敬元及吐蕃战于湟川，
败绩。左武卫将军黑齿常之为河源军经略大使。丙
申，江王元祥薨。突厥寇云州，都督窦怀哲败之。八月
丁未，如东都。丁巳，贬李敬元为衡州刺史。甲子，废皇
太子为庶人。乙丑，立英王哲为皇太子，大赦，改元，赐
酺三日。己巳，贬张大安为普州刺史。九月甲申，王德
真罢。十月壬寅，降封曹王明为零陵郡王。戊辰，至自
东都。十一月壬申朔，日有食之。

开耀元年正月乙亥，突厥寇原、庆二州。辛巳，赐京官
九品已上酺三日。癸巳，裴行俭为定襄道行军大总
管，以伐突厥。己亥，减殿中、太仆马，省诸方贡献。免雍、
岐、华、同四州二岁税，河南、河北一年调。二月丙午，皇
太子释奠于国学。三月辛卯，郝处俊罢。五月乙酉，常
州人刘龙子谋反，伏诛。丙戌，定襄道副总管曹怀舜
及突厥战于横水，败绩。己丑，黑齿常之及吐蕃战于
良非川，败之。六月壬子，永嘉郡王晫有罪，伏诛。七月
己丑，以太平公主下嫁，赦京师。甲午，刘仁轨罢左仆
射。闰月丁未，裴炎为侍中，崔知温、薛元超守中书令。
庚戌，以饵药皇太子监国。庚申，裴行俭及突厥战，败
之。八月丁卯，以河南、河北大水，遣使赈“乏绝。室庐坏
者给复一年，溺死者赠物，人三段。”九月丙申，有彗星
出于天市。壬戌，裴行俭俘突厥温傅可汗阿史那伏
念以献。乙丑，改元，赦定襄军及诸道缘征官吏兵募。
十月丙寅朔，日有食之。十一月癸卯，徙庶人贤于巴
州。

永淳元年。二月癸未，以孙重照生满月，大赦，改元，赐
酺三日。是月，突厥《车薄咽面》寇边。三月戊午，立重照
为皇太孙。四月甲子朔，日有食之。丙寅，如东都，皇太
子监国。辛未，裴行俭为金牙道行军大总管，率三总
管兵以伐突厥。安西副都护王方翼及《车薄咽面》战
于热海，败之。丁亥，黄门侍郎郭待举、兵部侍郎岑长
倩、秘书员外少监郭正一、吏部侍郎魏元同与中书
“门下同承受进止平章事。”五月乙卯，洛水溢。六月甲
子，突厥骨咄禄寇边，岚州刺史王德茂死之。是月，大
蝗，人相食。七月，作万泉宫。己亥，作奉天宫。庚申，零陵
郡王明自杀。九月，吐蕃寇柘州，骁卫郎将李孝逸伐
之。十月甲子，京师地震。丙寅，黄门侍郎刘齐贤同中
书门下平章事。

弘道元年正月甲午，幸奉天宫。二月庚午，突厥寇定
州，刺史霍王元轨败之。三月庚寅，突厥寇单于，都护
府，司马张行师死之。庚子，李义琰罢。丙午，有彗星出
于五车。癸丑，崔知温薨。四月已未，如东都。壬申，郭待
举、郭正一同中书门下平章事。甲申，绥州部落稽《白
铁》余寇边，右武卫将军程务败之。五月乙巳，突厥
寇蔚州，刺史李思俭死之。七月甲辰，徙封轮为豫王，
改名旦。薛元超罢。八月乙丑，皇太子朝于东都，皇太
孙留守京师。丁卯，滹沱溢。己巳，河溢，坏河阳城。九月

使，以伐突厥。辛丑，皇太子监国。丁未，如东都。戊申，裴
炎、刘齐贤、郭正一兼于东宫平章事。十二月，丁巳，改
元，大赦。是夕，皇帝崩于贞观殿，年五十六，谥曰“天皇
大帝。”《天宝八载》，改谥《天皇大圣皇帝》；《十三载》，增谥《天
皇大圣大弘孝皇帝》。

按《旧唐书高宗本纪》，高宗天皇大圣大弘孝皇帝，讳
治，太宗第九子也。母曰文德顺圣长孙皇后以贞观
二年六月生于东宫之丽正殿，五年封晋王，七年遥
授并州都督。幼而岐嶷端审，宽仁孝友。初授《孝经》于
著作郎萧德言，太宗问曰：“此书中何言为？”对曰：“夫孝，
始于事亲，中于事君，终于立身。君子之事上，进思尽”
忠，退思补过，将顺其美，匡救其恶。太宗大悦曰：“行此，
足以事父兄为臣子矣。”及文德皇后崩，晋王时年九
岁，哀慕感动左右，太宗屡加慰抚，由是特深宠异，寻
拜右武候大将军。十七年，皇太子承乾废，魏王泰亦
以罪黜。太宗与长孙无忌、房元龄、李𪟝等计议，立晋
王为皇太子。太宗每视朝，常令在侧观决庶政，或令
参议，太宗数称其善。十八年，太宗将伐高丽，命太子
留镇定州。及驾发有期，悲啼累日，因请飞驿逓表起
居，并递敕垂报，并许之。飞表奏事，自此始也。及军旋，
太子从至并州。时太宗患痈，太子亲吮之，扶辇步从
数日。二十三年五月己巳，太宗崩。庚午，以礼部尚书、
兼太子少师、黎阳县公于志宁为侍中，太子少詹事
兼尚书左丞张行成为兼侍中、检校刑部尚书，太子
右庶子兼吏部侍郎、摄户部尚书高季辅为兼中书
令，检校吏部尚书，太子左庶子、高阳县男许敬宗兼
礼部尚书。辛未，还京。六月甲戌朔，皇太子即皇帝位，
时年二十二。诏曰：“大行皇帝奄弃普天，痛贯心灵，若
寘汤火。思遵大孝，不敢灭身，永慕长号，将何逮及！粤
以孤眇，属当元嗣，思励空薄，康济黎元。敬顺惟新，仰
昭先德，宜布凯泽，被乎亿兆。可大赦天下。内外文武
赐勋官一级，诸年八十以上赉以粟帛。雍州及诸州
比年供军劳役尤甚之处，并给复一年。”辛巳，改民部
尚书为户部尚书，叠州都督、英国公𪟝为“特进、检校
洛州刺史，仍于洛阳宫留守。”癸未，诏“司徒、扬州都督、
赵国公无忌为太尉，兼检校中书令，知尚书、门下二
省事，馀并如故，赐物三千段。”癸巳，特进、英国公𪟝为
开府仪同三司、同中书门下三品。秋七月丙午，改“治
书侍御史为御史中丞，诸州治中为司马，别驾为长
史，治礼郎为奉礼郎”，以避上名。以贞观时不讳“先帝”
二字，诏有司奏曰：“先帝二名，礼不偏讳。上既单名，臣
子不合指斥。”上乃从之。己酉，于阗王伏阇信来朝。八
月癸酉朔，河东地震，晋州尤甚，坏庐舍，压死者五千
馀人。三日，又震。诏遣使存问，给复二年，压死者赐绢
三匹。以开府仪同三司、英国公𪟝为尚书左仆射、同
中书门下“三品，仆射始带同中书门下。”庚寅，葬太宗
于昭陵。九月甲寅，加授“鄜州刺史、荆王元景为司徒，
前安州都督、吴王恪为司空兼梁州刺史。丙寅，赠太
尉、梁国公元龄，赠司徒、申国公士廉，赠左仆射、蒋国
公屈突通，并可配食太宗庙庭。”冬十一月甲子，以瑶
池都督阿史那贺鲁为左骁卫大将军。乙丑，晋州地
又震。是冬无雪。

永徽元年春正月辛丑朔，上不受朝。诏改元。壬寅，御
太极殿受朝而不会。丙午，立妃王氏为皇后。丁未，以
陈王忠为雍州牧。二月辛卯，封皇子孝为许王，上金
为杞王，素节为雍王。夏四月己巳朔，晋州地又震。五
月丁未，上谓群臣曰：“朕谬膺大位，政教不明，遂使晋
州之地，屡有震动。良由赏罚失中，政道乖方。卿等宜
各进封事，极言得失，以匡不逮。”吐火罗遣使献大鸟
如驼，食铜、铁，上遣献于昭陵。吐蕃赞普死，遣右武卫
将军鲜于匡济赍玺书往吊祭。六月庚辰，晋州地震。
秋七月丙寅，以旱，亲录京城囚徒。九月癸卯，右骁卫
郎将高偘执车鼻可汗诣阙，献于社庙及昭陵。己未，
尚书左仆射、英国公𪟝固请解职，许之，令以开府仪
同三司、同中书门下三品。十一月己未，中书令、河南
郡公褚遂良左授同州刺史。十二月，瑶池都督、沙钵
罗叶护阿史那贺鲁以府叛，自称可汗，总有西域之
地。是岁，雍、绛、同等九州旱、蝗，齐、定等十六州水。
二年春正月戊戌，诏曰：“去岁关辅之地，颇弊蝗螟，天
下诸州，或遭水旱，百姓之间，致有罄乏。此由朕之不
德，兆庶何辜？矜物罪己，载深忧惕。今献岁肇春，东作
方始，粮廪或空，事资赈给。其遭虫水处有贫乏者，得
以正、义仓赈贷。雍、同二州，各遣郎中一人充使存问，
务尽哀矜之旨，副朕乃眷之心。”乙巳，黄门侍郎、平昌
县公宇文节加银青光禄大夫，依旧同中书门下三
品。守中书“侍郎柳奭为中书侍郎，依旧同中书门下
三品。”夏四月乙酉，秩“太庙令及献、昭二陵令从五品，
丞从七品。”五月壬辰，开府仪同三司及京官文武职
事四品、五品，并给随身鱼。六月辛酉，开府仪同三司、
襄邑王神符薨。秋七月丁未，贺鲁寇陷金岭城、蒲类县。遣武候大将军梁建方、右骁卫大将军契苾“何力
为《弓月》道总管以讨之。”正月乙丑，《大食国》始遣使朝
献。己巳，侍中、燕国公于志宁为尚书左仆射，侍中兼
刑部尚书、北平县公张行成为尚书左仆射，“并同中
书门下三品，犹不入衔中书令，兼检校吏部尚书。”
县公高季辅为侍郎。九月癸巳，改九成宫为“万年宫”，
废玉华宫以为佛寺。闰月辛未，颁《新定律、令、格式》于
天下。冬十月辛卯，晋州地震。十一月辛丑，有事于南
郊。戊辰，定襄地震。丁丑，以高昌故地置安西都护府。
白水蛮寇麻州，命左领军将军赵孝祖讨平之。
三年春正月癸亥，以去秋至于是月不雨。上避正殿，
降天“下死罪及流罪递减一等，徒以下咸宥之。”弓月
道总管梁建方、契苾何力等大破处月朱、耶孤注于
牢山，斩首九千级，敌渠帅六千，俘生口万馀，获牛马
杂畜七万。丙寅，太尉、赵国公无忌以旱请逊位，不许。
己巳，同州刺史、河南郡公褚遂良为“吏部尚书、门下
三品。”丙子，亲祠太庙。丁亥，籍于千亩，赐群官帛有差。
三月辛巳，黄门侍郎、平昌县公宇文节为侍中，中书
侍郎柳奭为中书令。庚申，幸观德殿，赐文武群官大
射。夏四月庚寅，左领军将军赵孝祖大破白水蛮，大
《㪍律》。甲午，沣州刺史、彭王元则薨。五月庚辰，诏以周
司牧大夫裴融、齐侍中崔季舒、给事黄门侍郎裴泽、
尚书左丞封孝琰、隋仪同三司豆卢毓、御史中丞游
楚客等，并门挺忠鲠，其子孙各宜甄擢。秋七月丁巳，
立陈王忠为皇太子，大赦天下，五品已上子为父后
者，赐勋一转，大酺三日。乙丑，左仆射于志宁兼太子
少师，右仆射张行成兼太子少傅，侍中高季辅兼太
子少保，侍中宇文节兼太子詹事。丁丑，上问户部尚
书高履行：去年进户多少，履行奏称：“进户总一十五
万。”又问曰：“隋日有几户，今见有几户？”履行奏：“隋开皇
中有户八百七十万，即今见有户三百八十万。”九月
丁巳，改太子中允为内允，中书舍人为内史舍人，诸
率府中郎将改为旅贲郎，以避太子名。冬十月戊戌，
幸同安大长公主第，又幸高阳长公主第，即日还宫。
十一月乙亥，駮马国遣使朝贡。庚寅，弘化长公主自
吐谷浑来朝。十二月癸巳，濮阳王泰薨。

四年春正月癸丑朔，上临轩，不受朝，以濮王泰在殡
故也。丙子，新除房州刺史、驸马都尉房遗爱，司徒、秦
州刺史、荆王元景，司空、安州刺史、吴王恪、宁州刺史、
驸马都尉薛万彻，岚州刺史、驸马都尉柴令武谋反。
二月乙酉，遗爱、万彻、令武等并伏诛，元景、恪、巴陵、高
阳公主并赐死。左骁卫大将军、安国公执失思力配
流嶲州，侍中兼太子詹事、平昌县公宇文节配流桂
州。戊子，特进、太常卿、江夏王道宗配流桂州，恪母弟
蜀王愔废为庶人。己亥，绛州刺史、徐王元礼加授司
徒，开府仪同三司、英国公𪟝为司空。三月壬子朔，颁
孔颖达《五经正义》于天下，每年明经令依此考试。丙
辰，上御观德殿，陈逆人房遗爱等口“马资财为五垛”，
引王公诸亲、蕃客及文武九品已上射。夏四月戊子，
林邑国王遣使来朝，贡驯象。壬寅，以旱，避正殿，减膳，
亲录系囚。遣使分省天下冤狱，诏文武官极言得失。
八月己亥，陨石十八于同州之冯翊，有声如雷。九月
壬寅，尚书右仆射、北平县公张行成薨。甲戌，吏部尚
书、河南郡公褚遂良为尚书右仆射，依旧知政事。冬
十月庚子，幸新丰之温汤。甲辰，曲赦新丰。乙巳，至自
温汤。戊申，睦州女子陈硕贞举兵反，自称“文佳皇帝”，
攻陷睦州属县。婺州刺史崔义元、扬州都督府长史
房仁裕各率众讨平之。十一月癸丑，兵部尚书、固安
县公崔敦礼为侍中。颁《新律》疏于天下。十二月庚子，
侍中兼太子少保。县公高季辅卒。
五年春三月戊午，幸万年宫。辛未，曲赦所经州县系
囚。以工部尚书阎立德领丁夫四万筑长安罗郭。夏
四月，守黄门侍郎、颍川县公韩瑗、守尚书侍郎来济
并加银青光禄大夫，依旧同中书门下三品。闰五月
丁丑夜，大雨，水涨暴溢，漂溺麟游县居人及当番卫
士，死者三千馀人。六月，恒州大雨，滹沱河泛溢，溺五
千馀家。癸丑，蒲州汾阴县暴雨，漂溺居人，浸坏庐舍。
癸亥，中书令柳奭兼吏部尚书。丙寅，河北诸州大水。
七月辛巳，有小鸟如雀，生大鸟如鸠于万年宫皇帝
旧宅。八月，大理奏，决死囚总管七十馀人。辛亥，诏“自
今已后，五品已上有薨亡者，随身鱼并不须追收。”辛
未，吐蕃使人献马百匹及大驴，可高五丈，广袤各二
十七步。九月丁酉，至自万年宫。冬十一月癸酉，筑京
师罗郭和雇京兆百姓四万一千人板筑，三十日而
罢。九门各施观。十二月癸丑，倭国献琥珀、码瑙，琥珀
大如斗，码瑙大如五㪷器。戊午，发京师，谒昭陵。在路
生皇子贤。己未，敕“二年一定户。”

六年春正月壬申朔，亲谒昭陵。“曲赦醴泉县民，放今
年租赋。陵所宿卫将军、郎将进爵一等，陵令、丞加阶
赐物。”甲戌，至自昭陵，于陵侧建佛寺。庚寅，封皇子弘

三月，营州都督程元振破高丽于《贵端水》。嘉州辛道
让妻一产四男。壬戌，昭仪武氏著《内训》一篇。夏五月
癸未，命左屯卫大将军、卢国公程知节等五将军帅
师出葱山道，以讨贺鲁。黄门侍郎、颍川郡公韩瑗为
侍中，中书侍郎、南阳男来济为中书令兼吏部尚书，
河东县男柳奭贬遂州刺史。六月，大食国遣使朝贡。
秋七月乙亥，侍中、固安县公崔敦礼为中书令。乙酉，
均天下州县公廨。八月，尚药奉御蒋孝璋员外特置，
仍同正。员外同正自蒋孝璋始也。己酉，大理更置少
卿一员。先是大雨，道路不通，京师米价暴贵，出仓粟
粜之。京师东西二市置常平仓。九月庚午，尚书右仆
射、河南郡公褚遂良以“谏立《武昭仪》”，贬授潭州都督。
乙酉，洛州大水，毁天津桥。冬十月己酉，废皇后王氏
为庶人，立昭仪武氏为皇后，大赦天下。十一月丁卯
朔，临轩，命司空𪟝、左仆射志宁册皇后，文武群官及
番裔之长奉朝皇后于肃义门。十一月己巳，皇后见
于庙。癸酉，追赠后父故工部尚书、应国公、赠并州都
督武士彟为司空。丙子，淄州高苑县吴文威妻魏氏
一产四男，三见育。癸巳，应国夫人杨氏改封代国夫
人。十二月，遣礼部尚书、高阳县男许敬宗每日待诏
于武德殿西门。

七年春正月辛未，废皇太子忠为梁王，立代王弘为
皇太子。壬申，大赦，改元为“显庆。文武九品已上及五
品已下子为父后者，赐勋官一转。”大酺三日。甲子，尚
书左仆射兼太子少师、燕国公于志宁兼太子太傅，
侍中韩瑗、中书令来济、礼部尚书许敬宗并为太子
宾客。始有宾客也。御元武门，饯葱山道大总管程知
节。二月庚寅，名《破阵乐》为“神功破阵乐。”辛亥，赠司空
武士彟为司徒、周国公。三月辛巳，皇后祀先蚕于北
郊。丙戌，户部侍郎杜正伦为守黄门侍郎、同中书门
下三品。夏四月戊申，御安福门，观僧元奘迎御制，并
书《慈恩寺碑文》，导从以天竺法仪，其徒甚盛。五月己
卯，太尉长孙无忌进史官所撰《梁》《陈》《周》《齐》《隋五代史
志》三十卷。弘文馆学士许敬宗进所撰《东殿新书》二
百卷，上自制序。六月，岐州刺史、潞王贤为雍州牧。秋
七月癸未，中书令兼检校太子詹事、固安县公崔敦
礼为太子少师、同中书门下三品，改户部尚书为度
支尚书，侍郎亦然。八月丙申，太子少师崔敦礼卒。左
卫大将军程知节与贺鲁所部歌逻禄获刺颉发及
处月预支俟斤等战于榆幕谷，大破之，斩首千馀级，
获驼马牛羊万计。九月癸酉，初诏户满三万已上为
上州，二万已上为中州，先为上州、中州者各依旧。皇
后制《外戚诫》。庚辰，括州海水泛溢，坏安固、永嘉二县，
损四千馀家。辛巳，初制：都督及上州各置执刀十五
人，中州、下州十人。癸未，初置骠骑大将军，官为从一
品。程知节与贺鲁男咥运战，斩首数千级，进至恒笃
城，俘其部落户口及货物钜积。冬十一月乙丑，皇子
显生，诏“宗官、朝集使各加勋级。”十二月乙酉，置算学。
左屯卫大将军程知节坐讨贺鲁逗留，追贼不及，减
死免官。罢兰州都督，鄯州置都督。

二年春正月庚寅，幸洛阳。命右屯卫将军苏定方等
四将军为伊丽道将军，帅师以讨贺鲁。二月辛酉，入
洛阳宫，曲赦洛州。庚午，“封皇第七子显为周王，徙封
许王素节为郇王。三月甲子，中书侍郎李义府为中
书令，兼检校御史大夫，黄门侍郎杜正伦兼度支尚
书，依旧同中书门下三品。”夏五月丙申，幸明德宫。秋
七月丁亥，还洛阳宫。八月丁卯，侍中、颍川县公韩瑗
左授振州刺史，中书令、兼太子詹事、南阳侯来济左
授台州刺史：皆坐谏立武昭仪为皇后，救褚遂良之
贬也。礼部尚书、高阳郡公许敬宗为侍中，以立武后
之功也。九月庚寅，度支尚书杜正伦为中书令。冬十
月戊戌，亲讲武于许、郑之郊。曲赦郑州。遣使祭郑大
夫国侨汉太丘长陈寔墓。十二月乙卯，还洛阳宫。庚
午，改昏叶宫。丁卯，诏改洛阳宫为东都。洛州官员阶
品，并准雍州。废谷州，以福昌等四县并怀州河阳，济
源温郑州汜水并隶洛州。己巳，中书省置起居舍人
两员，品同起居郎。庚午，以周王显为洛州牧。壬午，分
散骑常侍为左右，各两员，其右散骑常侍隶中书省。
三年春正月戊子，太尉、赵国公无忌等修《新礼》成，凡
一百三十卷，二百五十九篇，诏颁于天下。二月丁巳，
车驾还京。壬午，亲录囚徒，多所原宥。苏定方攻破西
突厥沙钵罗可汗贺鲁及咥运阙啜。贺鲁走石国，副
将萧嗣业追禽之，收其人畜前后四十馀万。甲寅，西
域平，以其地置濛池、崑陵二都督府，复于龟兹国置
安西都护府，以高昌故地为西州。置怀化大将军正
三品，归化将军从三品，以授初附首领，仍分隶诸卫。
六月，程元振攻高丽。九月，废书、算、律学。有司奏请造
排车七百乘，拟行幸载排城。上以为劳民，乃于旧顿
置院墙焉。冬十一月乙酉，兼中书令、皇太子宾客、兼
检校御史大夫、河间郡公李义府左授普州刺史，兼中书令；皇太子宾客、襄阳郡公杜正伦左授横州刺
史。中书侍郎李友益除名，配流嶲州。戊戌，侍中许敬
宗权检校中书令。戊子，侍中、皇太子宾客、权检校中
书令、高阳县公许敬宗为中书令，宾客已下如故；大
理卿辛茂将为侍中。鸿胪卿萧嗣业于《石国》取《贺鲁》
至，献于昭陵。甲辰，开府仪同三司、鄂国公尉迟敬德
薨。

四年春二月乙亥，上亲策试“举人凡九百人，惟郭侍
封、张九龄五人居上第，令待诏弘文馆，随仗供奉。”三
月，以左骁卫大将军、郕国公契苾何力往辽东经略。
夏四月己未，太子太傅、尚书左仆射、燕国公于志宁
为太子太师，仍同中书门下三品。乙丑，黄门侍郎许
圉师同中书门下三品。丙戌，太子太师、同中书门下
三品、燕国公于志宁免官，放还私第。戊戌，太尉、扬州
都督、赵国公无忌带扬州都督，于黔州安置，依旧准
一品供给。五月丙申，兵部尚书任雅相、度支尚书卢
承庆并参知政事。秋七月壬子，普州刺史李义府为
吏部尚书、同中书门下三品。冬十月乙巳，皇太子加
元服，大赦天下，“文武五品已上子孙为父祖后者，加
勋官一级，大酺三日。”闰十月戊戌，幸东都，皇太子监
国。戊戌，至东都。十一月，以中书侍郎许圉师为散骑
常侍、检校侍中。戊午，兼侍中辛茂将卒。癸亥，以邢国
公苏定方为神丘道总管，刘伯英为崑夷道总管。
五年春正月甲子，幸并州。二月辛巳，至并州。丙戌，宴
从官及诸亲，并州官属“父老，赐帛有差。”曲赦并州及
管内诸州。“义旗初职事五品已上身亡殁，坟墓在并
州者，令所司致祭。佐命功臣子孙及大将军府僚佐
已下今见存者，赐阶级有差，量才处分。起义之徒职
事一品已下，赐物有差。年八十已上，版授刺史、县令。
佐命功臣食别封，身已殁者为后，子孙各加两阶，赐
酺三日。”甲午，祠旧宅，以武士彟、殷开山、刘政会配食。
三月丙午，皇后宴亲族邻里故旧于朝堂，命妇妇人
入会于内殿，及皇室诸亲，赐帛各有差，及从行文武
五品已上。制以“皇后故乡，并州长史、司马各加勋级。
又皇后亲预会，每赐物一千段，期亲五百段，大功已
下及无服亲邻里故旧有差。城内及诸妇女年八十
已上各版授郡君，仍赐物等。”己酉，讲武于并州城西，
上御飞阁，引群臣临观。辛亥，发《神丘道》军伐《百济》。丁
巳，左右领始改“左右千牛。”夏四月戊寅，车驾还东都。
造八关宫于东都苑内。癸亥，至自并州。五月壬戌，幸
八关宫，改为合璧宫。六月庚午朔，日有蚀之。辛卯，诏
文武五品已上四科举人。甲午，驾还东都。秋七月乙
巳，废梁王忠为庶人，徙于黔州。戊辰，度支尚书、同中
书门下三品卢承庆以罪免。八月庚辰，苏定方等讨
平《百济》，面缚其王扶馀《义慈》。国分为五部，郡三十七，
城二百，户七十六万，以其地分置熊津等五都督府。
“曲赦神丘、崑夷道总管已下。赐天下大酺三日。”九月
戊午，赐英国公𪟝墓茔一所。冬十月丙子，代国夫人
杨氏改“荣国夫人”，品第一，位在王公母妻之上。十一
月戊戌朔，邢国公苏定方献《百济》王扶馀义慈、太子
隆等五十八人俘于则天门，责而宥之。乙卯，狩于许、
郑之郊。十二月己卯，至自许州。

六年春正月乙卯，于河南、河北、淮南六十七州募得
四万四千六百四十六人，往平壤带方道行营。二月
乙未，以益、绵等州皆言龙见，改元，曲赦洛州。龙朔元
年三月丙申朔，改元。壬戌，幸合璧宫。夏五月丙申，命
左骁卫大将军、凉国公契苾何力为辽东道大总管，
左武卫大将军、邢国公苏定方为平壤道大总管，兵
部尚书、同中书门下三品、乐安县公任雅相为𬇙江
道大总管，以伐高丽。是日，皇后请禁天下妇人为俳
优之戏，诏从之。甲子晦，日有蚀之。六月庚寅，中书令
许敬宗等进《累璧》六百三十卷，《目录》四卷。秋七月癸
卯，车驾还东都。八月丙戌，令诸州举孝行尤著及累
叶义居可以励风俗者。九月甲辰，以河南县大女张，
年百三岁，亲幸其第，又幸李𪟝之第。天宫寺是高祖
潜龙时旧宅，上周历殿宇，感怆久之。度僧二十人。皇
后至许圉师第。壬子，徙封潞王贤为沛王。是日，以雍
州牧、幽州都督、沛王贤为扬州都督、左武候大将军，
牧如故；以洛州牧、周王显为并州都督。是日，敕“中书
门下五品已上诸司表官、尚书省侍郎并诸亲三等
已上，并诣沛王宅设宴礼，奏《九部乐》”，礼毕，赐帛杂彩
等各有差。冬十月丁卯，狩于陆浑。癸酉，还宫。是岁，新
罗王金春秋卒，其子法敏嗣立。

二年春正月乙巳，太府寺更置少卿一员，分两京检
校。丙午，东都初置国子监，并加学生等员，均分于两
都教授。二月甲子，改京诸司及百官名，尚书省为中
台，门下省为东台，中书省为西台，左右仆射为左右
匡政，左右丞为肃机，侍中为左相，中书令为右相，其
馀各以《义训》改之。又改六宫内职名。甲戌，司戎太常
伯、𬇙江道总管、乐安县公任雅相卒于军。三月甲申，

巳，造蓬莱宫成，徙居之。五月丙申，左侍极许圉师为
左相。乙巳，复置律、书、算三学。六月己未朔，皇子旭轮
生。乙丑，“初令道士、女冠、僧尼等并尽”礼致拜其父母。
乙亥，制蓬莱宫诸门殿亭等名。秋七月丁亥朔，以东
宫诞育满月，大赦天下，赐酺三日。八月甲午，右相许
敬宗乞骸骨。壬寅，许敬宗为太子少师、同东西台三
品，仍知西台事。九月，司礼少常伯孙茂道奏称：“八品、
九品，旧令著青乱紫，非卑品所服，望令著碧。”诏从之。
戊寅，前吏部尚书、河间郡公李义府起复为司列太
常伯、同东西台三品。冬十月丁酉，幸温汤。皇太子弘
监国。丁未，至自温汤。庚戌，西台侍郎上官仪同东西
台三品。十一月辛未，左相许圉师下狱。癸酉，“封皇第
四子《旭轮》为殷王。”十二月辛丑，改魏州为“大都督府，
改冀州为魏州，又以并、扬、荆、益四都督府并为大都
督府。”沛王贤为扬州大都督，周王显为并州大都督，
殷王旭轮遥领冀州大都督。左相许圉师解见任。
三年春正月，左武卫大将军郑仁泰等帅师讨铁勒
馀种，尽平之。乙丑，司列太常伯李义府为右相。二月
丙戌，陇、雍、同、岐等一十五州户口征修蓬莱宫。癸巳，
置太子左右谕德及桂坊大夫等官员。改司经局为
桂坊馆，崇贤馆罢隶左春坊。丁酉，减京官一月俸，助
修蓬莱宫。庚戌，诏曰：“天德施生，阳和在节，言念幽圄，
载恻分宵。虽复每有哀矜，犹恐未免枉滥。在京系囚，
应流死者，每日将二十人过。于是亲自临问，多所原
宥，不尽者令皇太子录之。”诏以书学隶兰台，筭学隶
秘阁，律学隶详刑寺。改燕然都督府为瀚海都护府，
瀚海都护府为云中都护府。二月，前左相许圉师左
迁虔州刺史。太子弘撰《瑶山玉彩》，成书，凡五百卷。夏
四月乙丑，右相李义府下狱。戊子，李义府除名，配流
巂州。丙午，幸蓬莱宫，新起含元殿。秋八月癸卯，彗星
见于左摄提。戊申，诏百寮极言正谏，命司元太常伯
窦德元、司刑太常伯刘祥道等九人为“持节大使，分
行天下。仍令内外官五品已上各举所知。”冬十月丙
申，绛州麟见于介山。丙午，含元殿前《麟趾》见。十一月
癸酉，雨水。十一月庚子，诏改来年正月一日为麟德
元年。春正月甲子，改云中都护府为“单于大都护府”，
官品同大都督府。二月丁亥，加授殷王《旭轮》单于“大
都护。”戊子，幸万年宫。三月辛亥，展大赦礼。丁卯，长女
追封安定公主，谥曰“思”，其卤簿鼓吹及供葬所须，并
如亲王之制，于德业寺迁于崇敬寺。夏四月，卫州刺
史道元王庆薨。五月，许王孝薨。乙卯，于昆明之弄拣
川置姚州都督府。秋八月丙子朔，至自万年宫，便幸
旧宅。己卯，降万年县系囚，因幸大慈恩寺。壬午，还蓬
莱宫。戊子，兼司列太常伯、检校沛王府长史、城阳县
侯刘祥道兼右相，大司宪窦德元、兼司元太常伯、检
校左相。九月己卯，诏曰：“周京兆尹、左右宫伯、大将军、
司卫上将军、少冢宰、广陵郡公宇文孝伯，忠亮存心，
贞坚表志。淫刑既逞，方纳谏而求仁；忍忌将加，甘捐
躯而徇节。年载虽久，风烈犹生，宜峻徽章，式旌嗣胄。
其孙左威卫长史思纯，可加授朝散大夫。”十二月丙
戌，杀西台侍郎上官仪。戊子，庶人忠坐与仪交通，赐
死。右相、城阳县侯刘祥道为司礼太常伯，太子右中
护、检校西台侍郎乐彦玮、西台侍郎孙处约同知政
事。是冬无雪。

二年春正月壬午，幸东都。丁酉，幸合璧宫。戊子，虑雍、
洛二州及诸司囚。甲子，以发向太山，停选。三月甲寅，
兼司戎太常伯、永安郡公姜恪同东西台三品。辛未，
东都造《乾元殿》成。闰月癸酉，日有蚀之。四月丙午，曲
赦桂、广、黔三都督府管内大辟罪已上。丙寅，讲武《邙
山》之阳，御城北楼观之。戊辰，左侍极仍检校大司成，
嘉兴县子陆敦信为检校右相，其大司成宜停。西台
侍郎孙处约、乐彦玮并停知政事。五月辛卯，以秘阁
郎中李淳风造历成，名《麟德历》，颁之。以司空、英国公
李𪟝，少师、高阳郡公许敬宗，右相、嘉兴县子陆敦信，
左相、钜鹿男窦德元为检校封禅使。六月，鄜州大水，
坏城邑。秋七月，邓王裕薨。冬十月戊午，皇后请封禅，
司礼太常伯刘祥道上疏请封禅。癸亥，高丽王高藏
遣其子《福男》来朝。丁卯，将封《泰山》，发自东都。是岁大
稔，米㪷五钱，麰麦不列市。十一月丙子，次于原武，以
少牢祭汉将纪信墓，赠骠骑大将军。庚寅，华州刺史、
燕国公于志宁卒。十二月丙午，御齐州大厅。乙卯，命
有司祭泰山。丙辰，发灵岩顿。

三年春正月戊辰朔，车驾至泰山顿。是日，亲祀昊天
上帝于封祀坛，以高祖、太宗配飨。己巳，帝昇山行封
禅之礼。庚午，禅于社首，祭皇地祗，以太穆太皇太后、
文德皇太后配飨。皇后为亚献，越国大妃燕氏为终
献。辛未，御降禅坛。壬申，御朝觐，受朝贺。改麟德三年
为“乾封元年。诸行从文武官及朝觐华戎岳牧致仕
老人朝朔望者，三品已上赐爵二等，四品已下七品
已上加阶，八品已下加一阶，勋一转；诸老人百岁已上版授下州刺史，妇人郡君九十八十节级，齐州给
复一年半，管岳县二年。所历之处，无出今年租赋。”干
封元年正月五日已前，大赦天下，赐酺七日。癸酉，宴
群臣，陈《九部乐》，赐物有差，日昳而罢。丙子，皇太子弘
设会。丁丑，以前恩薄，普进爵及阶勋等，男子赐古爵。
兖州界置紫云、仙鹤、万岁观，封峦、非烟、重轮三寺，天
下诸州置观寺一所。丙戌，发自泰山。甲午，次曲阜县，
幸孔子庙，追赠太师，增修祠宇，以少牢致祭。其褒圣
侯德伦子孙并免赋役。二月己未，次亳州，幸老君庙，
追号曰“太上元元皇帝。”创造祠堂，其庙置令、丞各一
员。改谷阳县为真源县。县内宗姓特给复一年。夏四
月甲辰，车驾至自泰山，先谒太庙而后入。庚寅，改铸
乾封泉宝钱。六月壬寅，高丽莫离支盖苏文死，其子
男生继其父位，为其弟男建所逐，使其子献诚诣阙
请降。诏左骁卫大将军契苾何力率兵以应接之。秋
七月乙丑，徙封殷王旭轮为豫王。庚午，左侍极、检校
右相。嘉兴子陆敦信缘老疾乞辞机揆，拜大司成，兼
知左侍极；大司宪兼检校右中护；刘仁轨兼右相、检
校右中护。八月辛丑，兼司元、太常伯、兼检校左相。钜
鹿男窦德元卒。丁未，杀司卫少卿武惟良、淄州刺史
武怀运，仍改姓蝮氏。冬十月己酉，命司空、英国公𪟝
为“《辽东》道行军大总管”，以伐高丽。

二年春正月丁丑，以去冬至于是月无雨雪，避正殿，
减膳，亲录囚徒。罢乾封钱，复行“开元通宝”钱。二月戊
戌，涪陵郡王愔薨。辛丑，改万年宫依旧名九成宫。夏
六月乙卯，西台侍郎杨武，西台侍郎、道国公、检校太
子左中护戴至德，正谏议大夫、检校东台侍郎、安平
郡公李安期，东台侍郎张文瓘，并同东西台三品。秋
八月己丑朔，日有蚀之。丙辰，东台侍郎李安期出为
荆州大督府长史。

三年春正月庚寅，诏缮工大监兼瀚海都护刘审礼
为西域道安抚大使。壬子，以右相刘仁轨为辽东道
副大总管。二月戊午，辽东道破薛贺水五万人，阵斩
首五千馀级，获生口三万馀人，器械牛马不可胜计。
丙寅，以《明堂制度》历代不同，汉、魏以还，弥更讹舛，遂
增古今新制其图，下诏大赦，改元为总章元年。二月
戊寅，幸九成宫。己卯，分长安、万年置乾封、明堂二县，
分理于京城之中。癸未，皇太子弘释奠于国学。赠颜
回太子少师，曾参太子少保。夏四月丙辰，有彗星见
于毕、昴之间。乙丑，上避正殿，减膳，诏内外群官各上
封事，极言过失。于是群臣上言：“星虽孛而光芒小，此
非国眚，不足上劳圣虑。请御正殿，复”常馔。帝曰：“朕获
奉宗庙，抚临亿兆，谪见于天，诫朕之不德也。当责躬
修德以禳之。”群臣复进曰：“星孛于东北，此高丽将灭
之征。”帝曰：“高丽百姓，即朕之百姓也。既为万国之主，
岂可推过于小蕃。”竟不从所请。乙亥，彗星灭。辛巳，西
台侍郎杨武卒。秋八月癸酉，至自九成宫。九月癸巳，
司空、英国公𪟝破高丽，拔《平壤城》，擒其王高藏及其
大臣男建等以归，境内尽降。其城一百七十，户六十
九万七千。以其地为“安东都护府”，分置四十二州。
二年春正月，封诸王嫡子皆为郡王。二月，东台侍郎
同东西台三品，兼知左史事张文瓘署位，始入御。三
月，东台侍郎郝处俊同东西台三品。癸酉，皇后亲祀
先蚕。夏四月乙酉，幸九成宫，置司列少常伯、司戎少
常伯各两员。五月庚子，移高丽户二万八千二百、车
一千八十乘、牛三千三百头、马二千九百匹、驼六十
头，将入内地。莱、营二州般次发遣，量配于江淮以南
及山南并凉以西诸州空闲处安置。八月戊申朔，日
有蚀之。括州大风雨，海水泛溢永嘉、安固二“县城郭，
漂百姓宅六千八百四十三区，溺杀人九千七十、牛
五百头，损田草四千一百五十顷。冀州大水，漂坏居
人庐舍数千家，并遣使赈给。”秋七月，剑南、益、泸、嶲、茂、
陵、卬、雅、绵、翼、维、始、简、资、荥、隆、果、梓、普、遂等一十九州
旱，百姓乏绝，总三十六万七千六百九十户，遣司珍
大夫路励行存问赈贷。癸巳，冀州大都督府奏：“自六
月十三日夜降雨，至二十日水深五尺。其夜暴水深
一丈已上，坏屋一万四千三百九十区，害田四千四
百九十六顷。”遣右卫大将军、凉国公契苾何力为驾
海道行军大总管。秋八月甲戌，改瀚海都护府为安
北都护府。九月己亥，发自九成宫。壬寅，停华林顿，大
蒐于岐。乙巳，至岐州。“高祖初仕隋为扶风太守，故曲
赦岐州管内，高祖时胥徒，随材擢用，赐高年衣物粟
帛各有差。”冬十月丁巳，至自九成宫。十一月庚辰，发
九州人夫，转发太原仓米粟入京。丁亥，徙封豫王旭
轮为冀王，仍令单名轮。十二月戊申，司空、太子太师、
英国公𪟝薨。是冬无雪。

三年春正月丁丑，右相、乐成男刘仁轨致仕。辛卯，列
辽东地为州县。二月戊申，以旱，亲录囚徒，祈祷名山
大川。癸丑，日色赤如赭。三月甲戌朔，大赦天下，改元
为咸亨元年。三月丁丑，改蓬莱宫为“含元殿。”壬辰，太

陷之。罢安西四镇。辛亥，以右威卫大将军薛仁贵为
逻娑道行军大总管，右卫员外大将军阿史那道真、
左卫将军郭待封为副，领兵五万以击吐蕃。庚午，幸
九成宫。雍州大雨雹。五月丙戌，诏曰：“诸州县孔子庙
堂及学馆有破坏，并先来未造者，遂使生徒无肄业
之所，先师阙奠祭之仪，久致飘露，深非敬本，宜令所
司速事营造。”六月壬寅朔，日有蚀之。秋七月戊子，前
西台侍郎李敬元起复本职，仍依旧同东西台三品。
薛仁贵、郭待封至大非川，为吐蕃大将论钦陵所袭，
大败，薛仁贵等并坐除名。吐谷浑全国尽没，唯慕容
诺曷钵及其亲信数千帐内属，仍徙于灵州界。八月
甲子，至自九成宫。梁州都督、赵王福薨。丙寅，以久旱，
避正殿，尚食减膳。九月甲申，卫国夫人杨氏薨，赠鲁
国夫人，谥曰忠烈。闰月壬子，故赠司徒、周忠孝公士
彟赠太尉、太子太师、太原郡王，赠鲁国忠烈太夫人，
赠太原王妃。甲寅，葬太原王妃，京官文武九品以上
及外命妇送至便桥宿次。冬十月癸酉，大雪，平地三
尺馀，“行人冻死者赠帛给棺木。令雍、同、华州贫窭之
家，有年十五已下不能存活者，听一切任人收养为
男女，充驱使，皆不得将为奴婢。”丙申，太子右中护兼
摄正谏大夫、同东西台三品赵仁本为左肃机，罢知
政事。十二月庚寅，诸司及百官各复旧名。是岁，天下
四十馀州旱及霜虫，百姓饥乏，关中尤甚。诏令任往
诸州逐食，仍转江南租米以赈给之。

二年春正月乙巳，幸东都，留皇太子弘于京监国，令
侍臣戴至德、张文瓘、李敬元等辅之，唯以阎立本、郝
处俊从。甲子，至东都。二月丁亥，雍州人梁金柱请出
钱三千贯赈济贫人。夏四月戊子，大风折木。六月戊
寅，左散骑常侍兼检校秘书、太子宾客、周国公武敏
之以罪复本姓贺兰氏，除名，流雷州。丁亥，以旱，亲录
囚徒。秋九月，地震。司徒、潞州刺史、徐王元礼薨。冬十
月，搜扬明达礼乐之士。十一月甲午朔，日有食之。庚
戌，幸许、汝等州教习。癸酉，冬狩，校猎于许州叶县昆
水之阳。十二月丙戌，还东都。

三年春正月辛丑，发梁、益等一十八州兵，募五千三
百人，遣右卫副率梁积寿往姚州击叛蛮。辛未，制雍、
洛二州人听任本州官。二月己卯，侍中、永安郡公姜
恪卒于河西镇守。夏四月戊寅，幸合璧宫。壬午，于水
南教旗。上问中书令阎立本、黄门侍郎郝处俊：“伊尹
负鼎俎于汤，应是补缉时政。不知铸鼎所缘复在何
国？将为国之重器，历代传宝。”阎立本以《古义》对。五月
乙未，五品已上改赐新鱼袋，并饰以银；三品已上各
赐金装刀子、砺石一具。六月丙子，于洛州柏崖置仓。
八月壬子，特进、高阳郡公许敬宗卒。九月乙卯，冀州
大都督府复为魏州，魏州复为冀州。壬寅，沛王贤徙
封雍王。冬十月己未，皇太子监国。壬戌，车驾还京师。
乙亥，中书侍郎、同中书门下三品、道国公戴至德加
兼户部尚书，黄门侍郎、同中书门下三品，张文瓘检
校大理卿，黄门侍郎、甑山县公、同中书门下三品，郝
处俊为中书侍郎，兼检校吏部侍郎、同中书门下三
品，李敬元为吏部侍郎，并依旧同中书门下三品。十
一月戊子朔，日有蚀之。甲辰，至自东都。十二月癸卯，
太子左庶子刘仁轨同中书门下三品。是冬，左监门
大将军高侃大败《新罗》之众于横水。

四年春正月甲午，诏“咸亨初收养为男女及驱使者，
听量酬衣食之直，放还本处。”丙辰，绛州刺史、郑王元
懿薨。二月壬午，以左金吾将军裴居道女为皇太子
弘妃。夏四月丙子，幸九成宫。闰五月丁卯，燕山道总
管李谨行破高丽叛党于瓠卢河之西，高丽平壤，馀
众遁入新罗。秋七月庚午，九成宫太子《新宫》成，上召
五品已上诸亲宴太子宫，极欢而罢。辛巳，婺州暴雨，
水泛溢，漂溺居民六百家，诏令赈给。八月辛丑，上痁
疾，令太子受诸司启事。己酉，大风毁太庙鸱吻。冬十
月壬午，中书令、博陵县子阎立本卒。乙未，皇太子弘
纳妃毕，曲赦岐州，大酺三日。庚子，还京师。乙巳，至自
九成宫。十一月丙寅，上制乐章，有《上元》《二仪》《三才》《四
时》《五行》《六律》《七政》《八风》《九宫》《十洲》《得一》《庆云》之曲，诏
有司诸大祠享即奏之。十二月，丙午，弓月、疏勒二国
王入朝请降。

五年春二月壬午，遣太子左庶子、同中书门下三品
刘仁轨为鸡林道大总管，以讨新罗，仍令卫尉卿李
弼、右领大将军李谨行副之。三月辛亥朔，日有蚀之。
己巳，皇后祀先蚕。夏四月辛卯，以尚辇奉御周国公
武承嗣为宗正卿。五月己未，诏“春秋二社，本以祈农，
如闻此外别为邑会。此后除二社外，不得聚集，有司
严加禁止。”六月壬寅，太白入东井。秋八月壬辰，追尊
宣简公为宣皇帝，懿王为光皇帝，太祖武皇帝为高
祖神尧皇帝，太宗文皇帝为文武圣皇帝，太穆皇后
为太穆神皇后，文德皇后为文德圣皇后。皇帝称天
皇，皇后称天后。改咸亨五年为上元元年，大赦。戊戌敕文武官三品已上服紫，金玉带，四“品深绯，五品浅
绯，并金带；六品深绿，七品浅绿，并银带；八品深青，九
品浅青，𨱎石带；庶人服黄铜铁带；一品已下文官，并
带手巾、算袋、刀子、砺石。武官欲带，亦听之。”九月辛亥，
百寮具新服，上宴之于麟德殿。癸丑，追复长孙无忌
官爵，仍以其曾孙翼袭封赵国公，许归葬于昭陵先
造之坟。十一月丙午朔，幸东都。己酉，狩于华山之曲
武原。戊辰，至东都。十二月，蒋王恽薨。戊子，于阗王伏
阇雄来朝。辛卯，波斯王卑路斯来朝。壬寅，天后上意
见十二条，请王公百寮皆习《老子》。每岁明年，一准《孝
经》《论语》例，试于有司。又请子父在为母服三年。虢王
凤薨。

二年春正月甲寅，荧惑犯房。壬戌，支汗郡王献碧玻
璃。丙寅，以于阗为毘沙都督府，以尉迟伏阇雄为毗
沙都督。分其境内为十州，以伏阇雄有击吐蕃功故
也。庚午，龟兹王白《素稽》献银颇罗。辛未，吐蕃遣其大
臣论吐浑弥来请和，不许。二月，鸡林道行军大总管
大破新罗之众于七重城，斩获甚众。《新罗》遣使入朝，
献方物，伏罪，赦之，复其王《金法敏》官爵。三月丁未，日
色如赭。丁巳，天后亲蚕于邙山之阳。时帝风疹，不能
听朝，政事皆决于天后。自诛上官仪后，上每视朝，天
后垂帘于御座后，政事大小皆预闻之，内外称为“二
圣。”帝欲下诏令天后摄国政，中书侍郎郝处俊谏止
之。夏四月，分括州永嘉、永固二县置温州。析临海县
为乐安、永宁二县。辛巳，周王显妃赵氏以罪幽死。己
亥，皇太子弘薨于合璧宫之绮云殿。时帝幸合璧宫，
是日，还东都。五月己亥，追谥太子弘为孝敬皇帝。六
月戊寅，以雍王贤为皇太子，大赦。秋七月辛亥，洛州
复置缑氏县，以管孝敬皇帝恭陵。慈州刺史杞王上
金坐事于沣州安置。八月庚子，太子左庶子、同中书
门下三品、乐成侯刘仁轨为左仆射，依旧监修国史；
中书门下三品，大理卿张文瓘为侍中；中书侍郎、同
三品、甑山公郝处俊为中书令，监修国史如故；吏部
侍郎、检校太子左庶子、监修国史李敬元吏部尚书、
兼太子左庶子、同中书门下三品，依前监修国史；左
丞许圉师为户部尚书。九月丙午，宰相刘仁轨、戴至
德、张文瓘、郝处俊并兼太子宾客。冬十月，析永州营
道、江华、唐兴三县置道州。壬午，星孛于角、亢之南，长
五尺。十二月丁亥，龟兹王白《素稽》献名马。

三年春正月戊戌，徙封冀王轮为相王。二月甲戌，移
安东都护府于辽东。乙亥，坚昆献名马。丁亥，幸汝州
之温汤。三月癸卯，黄门侍郎来恒、中书侍郎薛元超
并同中书门下三品。甲辰，还东都。三月己巳朔，吐蕃
入寇鄯、廓、河、芳等四州。乙酉，洛州牧、周王显为洮州
道行军元师，领工部尚书刘审礼等十二总管。并州
都督、相王轮为凉州道行军元帅，领左卫将军契苾
何力等军以讨吐蕃。二王竟不行。戊午，敕制，“比用白
纸，多为虫蠹。今后尚书省下诸司州县，宜并用黄纸。
其承制敕之司，量为卷轴，以备披检。”庚寅，车驾还京。
夏四月戊申，至自东都。甲寅，中书侍郎李义琰同中
书门下三品。戊午，幸九成宫。六月癸丑，黄门侍郎高
智周同中书门下三品。秋七月，彗起东井，指北河，渐
东北，长三丈，扫中台，指文昌宫，五十八日方灭。八月
乙未，吐蕃寇叠州。庚子，以星变，避殿减膳，放京城系
囚，令文武官各上封事言得失。壬寅，置南选使，简补
广、交、黔等州官吏。青、齐等州海泛溢，又大雨，漂溺居
人五千家，遣使赈恤之。九月甲子朔，车驾还京。丙申，
郇王素节削户三分之二，于袁州安置。癸丑，于北京
置金邻州。十一月丁卯，敕“新造《上元舞》，圆丘、方泽、享
太庙用之，馀祭则停。”壬申，以陈州言凤凰见于宛丘，
改上元三年曰仪凤元年，大赦。庚寅，吏部尚书李敬
元为中书令。十二月丙申，皇太子贤上所注《后汉书》，
赐物三万段。戊午，遣使分道巡抚，宰相来恒河南道，
薛元超河北道，左丞崔知悌等河南道。

二年春正月乙亥，上耕籍田于东郊。庚辰，京师地震。
壬辰，幸司竹园，即日还宫。二月丁巳，工部尚书高藏
授辽东都督，封朝鲜郡王，遣归安东府，安辑高丽馀
众。司农卿扶馀隆熊津州都督，封带方郡王，令往安
辑百济馀众，仍移安东都护府于新城以统之。夏四
月，以河南、河北旱，遣使赈给。八月，徙封周王显为英
王，改名哲。乙巳，太白犯轩辕。十二月乙卯，敕关内、河
东诸州召募勇敢，以讨吐蕃。诏“京文武职事官三品
已上，每年各举文武才能堪任将帅牧守者一人。”是
冬，无雪。

三年四月丁亥朔，以旱避正殿，亲录囚徒，悉原之。戊
申，大赦，改来年正月一日为通干。癸丑，泾州献二小
儿连心异体，年四岁。五月壬戌，幸九成宫。以相王轮
为洛州牧。秋七月丁巳，宴近臣诸亲于咸亨殿。上谓
霍王元轨曰：“去冬无雪，今春少雨。自避暑此宫，甘雨
频降，夏麦丰熟，秋稼滋荣。又得敬元表奏，吐蕃入龙

虚薄所能致此。又男轮最小，特所留爱。比来与选新
妇，多不称情。近纳刘延景女，观其极有孝行，复是私
衷一喜，思与叔等同为此欢，各宜尽醉。”上因赋七言
诗，效《柏梁体》，侍臣并和。九月丁巳，还京师。辛酉，至自
九成宫。癸亥，侍中张文瓘卒。丙寅，洮河道行军大总
管、中书令李敬元、左卫大将军刘审礼等与吐蕃战
于青海之上，王师败绩，审礼被俘。上以蕃寇为患，问
计于侍臣，中书舍人郭正一等咸以“备边不深讨”为
上策。十月丙午，徐州刺史、密王元晓薨。闰十月戊寅，
荧惑犯钩铃。十一月乙未，昏雾四塞，连夜不解。丙申，
雨木冰。壬子，黄门侍郎、同中书门下三品来恒卒。十
二月，诏停明年“通干”之号，以反语不善故也。

四年正月辛未，户部尚书、平恩县公许圉师卒。己酉，
幸东都。庚戌，尚书右仆射、道国公戴至德薨。二月壬
戌，吐蕃赞普卒，遣使吊祭之。乙丑，东都饥，官出糙米
以救饥人。夏四月戊午，荧惑入羽林星。左丞崔知悌
为户部尚书，中书令郝处俊为侍中。五月壬午，盗杀
正谏大夫明崇俨。丙戌，皇太子贤监国。戊戌，造紫桂
宫于沔池之西。六月辛亥，制大赦天下，改仪凤四年
为调露元年。秋七月己卯朔，诏“以今年冬至有事嵩
岳，礼官学士详定仪注。”八月丁巳，侍中郝处俊、左庶
子高智周、黄门侍郎崔知温、给事中刘景先兼修国
史。九月壬午，吏部侍郎裴行俭讨西突厥，擒其十姓
可汗阿史那都支及别帅李遮匐以归。冬十月，单于
大都护府突厥阿史德温傅及奉职二部相率反叛，
立阿史那泥熟匐为可汗。二十四州首领并叛。遣单
于大都护长史萧嗣业、将军花大智、李景嘉等讨之，
与突厥战，为贼所败，嗣业配流桂州。壬子，令将军曹
怀舜率兵往恒州守井陉，崔献往绛州守龙门，以备
突厥。庚申，前诏“封嵩山宜停。”癸亥，吐蕃文成公主遣
其大臣论塞调傍来告丧，请和亲，不许。遣郎将来令
文使吐蕃，会赞普之葬。十一月戊寅朔，左庶子、同三
品高智周罢知政事。癸未，以吏部侍郎裴行俭为礼
部尚书，赏擒都支遮匐之功也。甲辰，裴行俭为定襄
道大总管，与营州都督周道务等兵十八万并西军
程务挺、东军李文膊等总三十万，以讨突厥。甲寅，临
轩试“应岳牧举人。”

二年春正月乙酉，宴诸王、诸司三品已上、诸州都督、
刺史于洛城南门楼，奏新造《六合还淳》之舞。二月丙
午，诏曰：“故符玺郎李延寿撰《正典》一部，辞殚雅正，虽
已沦亡，功犹可录，宜赐其家绢五十匹。”壬子，霍王元
轨率文武百寮，请出一月俸料助军，以讨突厥。癸丑，
幸汝州温汤。丁巳，至少室山。戊午，亲谒少姨庙。赐故
玉清观道士王远知谥曰“昇真先生”，赠太中大夫。又
幸隐士田游岩所居。己未，幸嵩阳观及启母庙，并命
立碑。又幸逍遥谷，道士潘师正所居。甲子，自温汤还
东都。三月，裴行俭大破突厥于黑山，擒其首领奉职
伪可汗泥《熟匐》，为其部下所杀，传首来降。夏四月乙
丑，幸紫桂宫。戊辰，黄门侍郎裴炎、崔知温、中书侍郎
王德真并同中书门下三品。五月癸未，荧惑犯舆鬼。
丁酉，太白经天。秋七月，吐蕃寇河源，屯于良非川。河
西镇抚大使李敬元与吐蕃将赞婆战于湟中，官军
败绩。时左武卫将军黑齿常之力战，大破蕃军，遂擢
为河源军经略大使，令李敬元镇鄯州，为之援。丙申，
江王元祥薨。是月，突厥馀众围云州，中郎将程务挺
击破之。八月丁未，自紫桂宫还东都。丁巳，鄯州都督
李敬元左迁衡州刺史。甲子，废皇太子贤为庶人，幽
于别所。乙丑，立英王哲为皇太子，改调露二年为永
隆元年，赦天下，大酺三日。太子左庶子、同中书门下
三品张大安坐庶人左迁普州刺史。九月，河南、河北
诸州大水，遣使赈恤溺死者，官给棺槥，其家赐物七
段。冬十月壬寅，苏州刺史曹王明封零陵郡王，于黔
州安置，坐附庶人贤也。己酉，自东都还京。十一月朔，
日有蚀之。洛州饥，减价官粜以救饥人。

二年春正月，突厥寇原、庆等州。乙亥，命将军李知十、
王杲等分兵御之。癸巳，遣礼部尚书裴行俭为定襄
道大总管，率师讨突厥温傅部落。己亥，诏雍、岐、华、同
民户，宜免两年地税，河南、河北遭水处一年。上诏雍
州长史李义元曰：“朕思还淳返朴，示天下以质素。如
闻游手堕业，此类极多。时稍不丰，便致饥馑。其异色
绫锦并花间裙衣等，縻费既广，俱害女工。天后我之
匹敌，常著七破间裙，岂不知更有靡丽服饰，务遵节
俭也。其紫服赤衣，闾阎公然服用，兼商贾富人，厚葬
越礼，卿可严加捉搦，勿使更然。”二月丙午，皇太子亲
行释奠礼。三月辛卯，左仆射、同三品刘仁轨兼太子
少傅，侍中郝处俊为太子少保，罢知政事。五月丙戌，
定襄道总管曹怀舜与突厥史伏念战于横水，官军
大败，怀舜减死配流岭南。六月壬子，故江王元祥男
晫以犯《名教》，斩于大理寺后园。七月，太平公主出降
薛绍，赦京城系囚。闰七月丁未，黄门侍郎裴炎为侍中，黄门侍郎崔知温、中书侍郎薛元超并为中书令。
庚申，上以服饵，令皇太子监国。丙寅，雍州大风害稼，
米价腾踊。是月，裴行俭大破突厥史伏念之众，伏念
为程务挺急追，遂执温傅来降，行俭于是尽平突厥
馀党。行俭执伏念、温傅，振旅凯旋。八月丁卯朔，河南、
河北大水，许遭水处往江淮已南就食。丁亥，户部尚
书崔知温卒。辛卯，改交州为安南都护府。九月丙申，
彗星见于天市，长五尺。冬十月丙寅朔，日有蚀之。乙
丑，改“永隆二年为开耀元年。”曲赦定襄军及缘征突
厥官吏兵募等。丙寅，斩阿史那伏念及温傅等五十
四人于都市。丁亥，新罗王金法敏薨，仍以其子政袭
位。十一月癸卯，徙庶人贤于巴州。十二月，吐火罗献
金衣一领，上不受。辛未，太子少保、甑山县公郝处俊
薨。

永淳元年正月乙未朔，以年饥，罢朝会关内诸府兵，
令于邓、绥等州就谷。二月癸未，以太子诞皇孙满月，
大赦，改开耀二年为永淳元年，大酺三日。戊午，立皇
孙重照为皇太孙，欲开府置寮属。吏部郎中王方庆
曰：“按《周礼》，有嫡子无嫡孙。汉、魏已来，皇太子在，不立
太孙，但封王耳。晋立愍怀太子子彧为太孙，齐立文”
惠太子子昭业为太孙，便居东宫，而皇太子在，而立
太孙，未有前例。上曰：“自我作古，可乎亦可。”然竟不立
府寮。是春，关内旱，日色如赭。四月甲子朔，日有食之。
丙寅，幸东都。皇太子，京师留守，命刘仁轨、裴炎、薛元
超等辅之。上以谷贵，减扈从兵，士庶从者多殍踣于
路。辛未，以裴行俭为金牙道行军大总管，与将军阎
怀且等三总管兵分道讨十姓突厥阿史那车薄。行
俭未行而卒。安西副都护王方翼破车薄、咽面，西域
平。戊寅，次渑池之紫桂宫。乙酉，至东都。丁亥，黄门侍
郎郭待举、兵部侍郎岑长倩、中书侍郎郭正一、吏部
侍郎魏元同并同中书门下同承受进止平章事。上
谓参知政事崔知温曰：“待举等历任尚浅，且令预闻
政事，未可即与卿等同名称。”自是外司四品已下知
政事者，遂以平章为名。五月壬寅，置东都苑总监。自
丙午连日澍雨，洛水溢，坏天津及中桥、立德、弘教、景
行诸坊，溺居民千馀家。六月，关中初雨，麦苗涝损。后
旱，京兆、岐、陇螟蝗食苗并尽，加以民多疫疠，死者枕
籍于“路，诏所在官司埋瘗。”丁丑，以岐州刺史苏良嗣
为雍州长史。京师人相食，寇盗緃横。秋七月己亥，造
奉天宫于嵩山之阳，仍置嵩阳县。又于蓝田造万全
宫。庚申，零陵王明薨。是秋，山东大水，民饥。吐蕃寇柘、
松、翼等州。冬十月甲子，京师地震。丙寅，黄门侍郎刘
景先同平章事。十二月，南天竺、于阗各献方物。突厥
馀党阿史那骨笃禄等招合残众，据黑沙城，入寇并
州北境。

二年春正月甲午朔，幸奉天宫，遣使祭嵩岳、少室、箕
山、具茨等，山西王母、启母、巢父、许由等祠。二月甲午，
洛州长史李仲元为宗正卿。庚午，突厥寇定州、妫州
之境。己卯，左领军卫大将军薛仁贵卒。三月庚寅，突
厥阿史那骨笃禄、阿史德元珍等围单于都护府。丙
午，彗见五车北，二十五日而灭。癸丑，中书令崔知温
卒。夏四月己巳，还东都。甲申，绥州部白《铁余》据城平
县反，命将军程务挺将兵讨之。五月庚寅，幸芳桂宫，
阻雨，还东都。突厥寇蔚州，杀刺史李思俭。丰州都督
崔智辨率师出朝那山掩击之，为贼所败，遂寇岚州。
秋七月己丑，封皇孙重福为唐昌郡王。甲辰，相王轮
改封豫王，仍名旦。己丑，令唐昌郡王重福为京留守，
刘仁轨副之。召皇太子至东都。己巳，河水溢，坏河阳
城，水面高于城内五尺，北至盐坎，居人庐舍漂没皆
尽，南北并壤。庚戌，荧惑入舆鬼，犯质星。十一月，皇太
子来朝。癸亥，幸奉天宫。时天后自封岱之后，劝上封
中岳，每下诏草仪注，即岁饥、边事警急而止。至是，复
行封中岳礼，上疾而止。上苦头重，不可忍，侍医秦鸣
鹤曰：“刺头微出血可愈。”天后帷中言曰：“此可斩，欲刺
血于人主首耶？”上曰：“吾苦头重，出血未必不佳。”即刺
百会，上曰：“吾眼明矣。”戊戌，命将军程务挺为单于道
安抚大使，以招讨总管材山贼元珍、骨笃禄、贺鲁等。
诏皇太子监国，裴炎、刘齐贤、郭正一等于东宫同平
章事。丁未，自奉天宫还东都。上疾甚，宰臣已下并不
得谒见。十二月己酉，诏改永淳二年为弘道元年。将
宣赦书，上欲亲御则天门楼，气逆不能上马，遂召百
姓于殿前宣之。礼毕，上问侍臣曰：“民庶喜否？”曰：“百姓
蒙赦，无不感悦。”上曰：“苍生虽喜，我命危笃。天地神祇，
若延吾一两月之命，得还长安，死亦无恨。”是夕，帝崩
于真观殿，时年五十六。宣遗诏七日而殡，皇太子即
位于柩前。园陵制度，务从节俭，军国大事有不决者，
取天后处分。群臣上谥曰天皇大帝，庙号高宗。文明
元年八月庚寅，葬于乾陵。天宝十三载，改谥曰天皇
大弘孝皇帝。